Dumitru Dragomir, savuros după reținerea lui Daniel Niculae de către autorități: "Poate voia să mulțumescă galeria cu un spectacol deosebit!"
Lumea fotbalului românesc a fost bulversată joi dimineață. Daniel Niculae a fost reținut de autorități într-un dosar legat de arme și muniții.
Dumitru Dragomir, fostul șef LPF, a fost umit de veste. "Corleone" crede totuși că președintele Rapidului nu a făcut nimic ilegal.
"Poate voia să mulțumescă galeria cu un spectacol deosebit!"
"Eu am fost împotriva pocnitorilor și fumigenelor. În Anglia și Germania sunt interzise total pe stadioane, înțeleg că recent și în Italia s-a întâmplat asta. Numai niște descreierați consideră că e un spectacol să dai pocnitori. Despre Daniel Niculae am o impresie bună, e un copil bun. Nu cred că se preta la prostii din astea, să ajute galeria să bage lucruri în stadion. Dar mai știi?! Poate voia să mulțumescă galeria cu un spectacol deosebit, s-ar putea să fi vrut asta. Dar nu-l iei cu mascații de acasă pentru așa ceva", a declarat Dumitru Dragomir, pentru cei de la iamsport.ro.